TV-gids Donderdag 2 Julie 2015
JY LEES NOU TV-gids Donderdag 2 Julie 2015
18:30 Villa Rosa (kykNET): Saskia arriveer en Liam begin met 'n gevaarlike spel waarin beide alles waarvoor hulle staan, of wil hê, kan verloor. Lida reik uit na haar dogter, Hanna en Marius en Vicky is op breekpunt.
18:30 7de Laan (SABC2): Herman is keelvol vir Willem en sy houding. Bernard maak 'n deurbraak in sy navorsing. Moet Nthabi haar kop of haar hart volg?
19:30 Binnelanders (kykNET): Pippa voel skuldig oor Rian terwyl 'n seer skouer iemand bekommerd maak. Cherilee het meer as net haar gesondheid om oor na te dink. Liezl wil niks meer van Morné weet nie.
20:30: Republiek van Zoid-Afrika (kykNET): Welkom terug in die republiek van Zoid Afrika, waar lag en musiek die beste medisyne is. Die tweede seisoen van die satiriese geselsprogram skop vanaand af. Aanbieder Karen Zoid gesels weer met haar gunsteling-denkers, -dromers, -besluitnemers en ander moedige en merkwaardige mense.
21:00 True Detective (M-Net Edge): 'n Uitmergelende misdaadreeks waarin die polisie en lede van die Los Angeles onderwêreld koppe stamp en ook saamwerk om 'n bose moordenaar in hul midde op te spoor. 'n Moet.